კეროლ მოზლი-ბრაუნი

კეროლ მოზლი-ბრაუნი (; დ. 6 აგვისტო 1947, ჩიკაგო, ილინოისი, აშშ) — ამერიკელი პოლიტიკოსი და დიპლომატი. ილინოისის შტატის წარმომადგენელთა პალატის წევრი (1979—1988 წწ.), აშშ-ის სენატის წევრი ილინოისიდან (1993—1999 წწ.), აშშ-ის ელჩი ახალ ზელანდიაში (1999—2001 წწ.) და სამოაში (2000—2001 წწ.).

 ბიოგრაფია 
ადრეული წლები
კეროლ ელისაბედ მოზლი დაიბადა 1947 წლის 6 აგვისტოს ილინოისის შტატის ქალაქ ჩიკაგოში. ოჯახთან ერთად ცხოვრობდა სამხრეთ ჩიკაგოს სეგრეგაციულ რაიონში. მამამისი ჯოზეფ მოზლი იყო ჩიკაგოს პოლიციის ოფიცერი და ციხის მცველი, ხოლო დედამისი ედნა მუშაობდა საავადმყოფოში სამედიცინო ტექნიკოსად. კეროლის ორივე მშობელი კათოლიკე იყოLevinsohn, Florence Hamlish, "Carol Moseley Braun: She has the credentials. Can she get the votes?" , Chicago Reader, March 5, 1992. Retrieved January 4, 2011.https://www.geni.com/people/Carol-Moseley-Braun-U-S-Senator/6000000036065770767.

მაშინ როდესაც კეროლი მოზარდი იყო, მისი მშობლები გაშორდნენ და იგი საცხოვრებლად ბებიასთან გადავიდა«Carol Mosely Braun.» Encyclopedia of World Biography. Vol. 11. 2nd edn. Detroit: Gale, 2004, pp. 199—200. 23 vols..

მოზლი-ბრაუნი სწავლობდა ურბან შამპეინის ილინოისის უნივერსიტეტში, მაგრამ ოთხი თვის სწავლის შემდეგ მიატოვა სწავლა. 1969 წელს დაამთავრა ჩიკაგოს ილინოისის უნივერსიტეტიGinny Tunnicliff, New Funds in the College. UIC College of Liberal Arts & Sciences website says she is an alumna. Retrieved August 25, 2014. 1972 წელს ჩიკაგოს უნივერსიტეტში მიიღო დოქტორის ხარისხი.

პოლიტიკური კარიერა
1978 წელს კეროლ მოზლი-ბრაუნი აირჩიეს ილინოისის შტატის წარმომადგენელთა პალატაში, სადაც მსახურობდა 1988 წლამდე. 1993 წელს იგი გახდა პირველი ფერადკანიანი ქალი, რომელიც აირჩიეს აშშ-ის სენატში. 1999 წლის 8 ოქტომბერს, როდესაც უკვე მუშაობდა სენატში, პრეზიდენტმა ბილ კლინტონმა იგი დანიშნა აშშ-ის ელჩად ახალ ზელანდიაში, ხოლო 2000 წელს იგი უკვე სამოაში ინიშნება ელჩად.

2003 წლის 22 სექტემბერს მოზლი-ბრაუნმა გამოთქვა სურვილი კენჭი ეყარა საპრეზიდენტო არჩევნებში დემოკრატიული პარტიის რიგებიდან], მისი პორენციური რესპუბლიკელი კონკურენტი იყო ჯორჯ უოკერ ბუში, მოქმედი სახელმწიფოს მეთაური. 2004 წლის დასაწყისში მან საკუთარი კანდიდატურა მოხსნა ვერმონტის ექს-გუბერნატორის ჰოვარდ დინის სასარგებლოდ. საბოლოოდ დემოკრატიული პარტიის საპრეზიდენტო პრეტენდენდტი გახდა ჯიმ კერი.

2010 წლის 10 ნოემბერს ექს-სენატორმა გამაოცხადა საკუთარი გადაწყვეტილების შესახებ, შეეცდებოდა კენჭი ეყარა ჩიკაგოს მერის თანამდებობაზე. მოზლი-ბრაუნის სასარგებლოდ ეგრევე მოხსნა კანდიდატურა ორმა ადამიანმა: კონგრესმენმა დენი დევისმა და სენატორმა ჯეიმზ მიკსმა. მაშინდელმა პრეზიდენტმა ბილ კლინტონმა პრეტენდენტებს შორის მხარი დაუჭირა რამ ემანუელს. მოზლი-ბრაუნმა ამ გადაწყვეტილებას „შავკანიანთა ინტერესების ღალატი“ უწოდაПатрик Бьюкенен. Самоубийство сверхдержавы. — Litres, 2017-09-05. — 2057 с. — ISBN 9785040306923.. არჩევნებში მოზლი-ბრაუნმა მიიღო 53 062 ამომრჩევლის ხმა, რაც შეადგენდა ხმების საერთო რაოდენობის 8,97 %-ს.

2016 წელს დემოკრატების პრაიმერზიში მერილენდელი სენატორის ასარჩევად მხარი დაუჭირა დონა ედვარდსს. 2019 წლის ჩიკაგოს მერის არჩევნებში კი მხარს უჭერს ტონი პრეკუინკლის, ხოლო დემოკრატების 2020 წლის საპრეზიდენტო პრაიმერიზში არის ჯო ბაიდენის მხარდამჭერი.

 პირადი ცხოვრება
1973 წელს ცოლად გაჰყვა მაიკლ ბრაუნს, მათ 1977 წელს შეეძინათ ერთი შვილი მეთიუ. მაიკლისა და კეროლის ქორწინება დასრულდა 1986 წელს განქორწინებითNordgren, Sarah, "Carol Moseley Braun: the unique candidate". Associated Press, printed in the Gainesville Sun, August 9, 1992, p. 15D. Retrieved January 1, 2011..

სქოლიო

კატეგორია:დაბადებული 6 აგვისტო
კატეგორია:დაბადებული 1947
კატეგორია:აშშ-ის სენატორები
კატეგორია:ამერიკელი ქალი პოლიტიკოსები
კატეგორია:აშშ-ის დემოკრატიული პარტიის წევრები
კატეგორია:აშშ-ის ელჩები ახალ ზელანდიაში
კატეგორია:აშშ-ის ელჩები სამოაში
კატეგორია:ცოცხალი ადამიანები
კატეგორია:XXI საუკუნის ამერიკელი ქალი პოლიტიკოსები
კატეგორია:XX საუკუნის ამერიკელი ქალი პოლიტიკოსები